Data Base Task Group

Lu Data Base Task Group (Gruppu cu lu ncàricu di Basi di Dati),  è nu gruppu di travagghiu funnatu nta lu 1965 di parti di lu Cunsigghiu Cobol (ntâ lingua angrisa Cobol Committee), ca prima era canusciutu comu Cunsigghiu di Linguaggiu di Prugrammazzioni (o Programming Language Committee nta lingua angrisa) di la Cunfirenza di li Linguaggi di Sistema di Dati (Conference of Data Systems Language, acrònimu CODASYL). 

Nta l'aprili di lu 1971, lu gruppu "DBTG" pubbricau n'artìculu ca cuntinìa li spicìfichi pi lu Linguaggiu di Manipulazzioni di Dati (ntâ lingua angrisi Data Manipulation Language, acrònimu D.M.L.) e lu Linguaggiu di Difinizzioni Dati (D.D.L.) pi standardizzari nu novu mudellu di basi di dati di riti.

Li primi pruposti di lu Gruppu cu l'Incaricu di Bbasi di Dati (DBTG) foru pubbricati già nta lu 1969.
Li spicìfichi foru appoi mudificati e sviluppatu 'n tanti àutri cummissioni e rapporti pubbricati nta artìculi di lu 1973 e 1978.
Li spicìfichi a cui ci s'arrifirisci sunnu assai voti cunzidirati comu lu mudellu di basi di data DBTG o CODASYL.
Accusini comu lu mudellu dati, assai assai cuncetti basi di tirminuluggìa di basi di dati foru ntruduciuti di stu gruppu, li cchiù famusi foru li cuncetti di schema e sutta schema.

Catigurìa:Nfurmàtica